open-index/open-wikipedia-markdown huggingface dataset:
Zheng Bijian

**Zheng Bijian** (kinesisk: 郑必坚, født 1932 i fylket Fushun i provinsen Sichuan i Kina) er en kommunistisk akademiker og rådgiver til det kinesiske kommunistpartis elite.

Han ble partimedlem i 1952 og ble to år etter uteksaminert som politisk økonomi fra Renminuniversitetet. Han har utført foreskningsoppdrag for parti, statsledelse og Det kinesiske vitenskapsakademi. 

Han begynte å arbeide for Sentralkomiteen for det kinesiske kommunistparti sent i 1970-årene. I 1980-årene var han spesialrådgiver for kommunistpartiets generalsekretær Hu Yaobang. Han var visedirektør for partiets propagangadepartement fra 1992 til 1997. Fra 2003 har han vært medlem av den stående komite for Det kinesiske folks politisk rådgivende konferanse.

## Referanser


## Kilder
* Biografi  i China Vitae

## Eksterne lenker
*
Alex Cropley

**Alexander James Cropley** (1951–2026) var en britisk fotballspiller som etter fotballkarrieren arbeidet som drosjesjåfør i Edinburgh.

Cropley begynte sin karriere i Hibernian FC i Leith i Edinburgh i Skottland. Han ble kjent for sitt altoppofrende og hardtarbeidende midtbanespill og var å se i flere direktesendte tippekamper på NRK i siste halvdel av 1970-årene. Han figurerte på Hibernian-laget i 1970-årene som ble kjent som «Turnbull’s Tornadoes», oppkalt etter manageren Eddie Turnbull. Mens han spilte for Hibernian, deltok han i én skotsk FA-cupfinale og vant den skotske ligacupen i 1972. Alex Cropley spilte i alt 125 kamper og scoret 29 mål for Hibernian mellom 1968 og 1974. Selv om Cropley ble født i det sørlige England, hadde han gjennom et par skotske forfedre lov til å spille for Skottland, og han spilte to A-landslagskamper for Skottland mot Belgia og Portugal i 1971.

Sent på året i 1974 meldte Alex Cropley overgang til London-klubben Arsenal FC, der slet han imidlertid med å få spilletid, i hovedsak på grunn av skader. Han hadde sin Arsenal-debut mot Carlisle United den 7. desember 1974, men brakk benet i en kamp borte mot Middlesbrough i januar 1975 og brakk det på nytt rett etter at han kom tilbake. Han var tilbake for å spille 22 kamper i 1975/76-sesongen, men maktet ikke å bli fast på Arsenals førstelag. Han ble solgt til Aston Villa i Birmingham i september 1976, etter å ha spilt totalt 34 kamper og scoret fem mål for Arsenal.

Som Aston Villa-spiller deltok han blant annet i en minneverdig seier over det store Liverpool-laget i 1970-årene, men igjen ble han et offer for alvorlige skader, og han brakk benet den 10. desember 1977, bare noen få måneder etter å ha spilt og vunnet ligacupen for Aston Villa i en finale mot Everton FC. Totalt spilte han 67 ligakamper for Aston Villa og scoret syv ligamål. Alex Cropley gikk så på et låneopphold til Newcastle United (tre kamper i 1980), og spilte deretter for den kanadiske klubben Toronto Blizzard (15 kamper, to mål i 1981), før han avsluttet karrieren i Portsmouth i 1981/1982-sesongen med ti kamper og to mål. Han la skoene på hylla som 31-åring i 1982, i stor grad på grunn av skadeproblemer.

Sønnen Jordan Cropley (også han er midtbanespiller) var i A-lagsstallen til Hibernian F.C., men ble fristilt av manager John Hughes i juni 2009. Cropley fikk  diagnosen demens i desember 2020. Han døde i mars 2026 i en alder av 75.

## Referanser


## Eksterne lenker
*
Yavarí

**Yavarí** (eller **Javary**) er ei elv i Amazonasbekkenet og ei sideelv til Amazonas. Den er grenseelv mellom Peru og Brasil over nesten hele lengden på . Elva renner hovedsakelig mot nordøst. De øverste kildene til elva ligger i regionen Loreto i Peru, rundt  vest for grensa mellom Peru og de brasiliansk delstatene Acre og Amazonas. Munningen ligger like sør for treriksgrensa mellom Colombia, Brasil og Peru. Den øvre delen av Yavarí kalles Yaquerana. De største sideelvene er Atalaia do Norte og Curuca, begge renner i nordlig retning fra Brasil. I Peru er de største sideelvene Galvez og Yavarí Mirim. 

Det finnes mange bosetninger ved elva. Den eneste flyplassen ligger ved Colonia Angamos, som ligger ved samløpet mellom Galvez og Yavarí. Matsés-stammen har sitt territorium ved Yavarí.
Kommunestyrevalg i Kvæfjord

**Kommunestyrevalg i Kvæfjord** er en oversikt over kommunestyrevalg avholdt i Kvæfjord kommune i Troms. Kvæfjord ligger i Sør-Troms. 

## Oversikt kommunestyrevalgene 1945−2023

## Kommunestyrevalget 2003

Lillian Hessen ble valgt ved direkte ordførervalg.

## Kommunestyrevalget 2007

Ordføreren var Lillian Hessen (V), som ble valgt ved direkte ordførervalg. Hun representerte derfor ikke flertallet. Kommunestyret valgte Odd Arne Thunberg (Ap) som varaordfører, men han flyttet ut av kommunen i 2008. 17. juni 2008 valgte kommunestyret Torbjørn Larsen (Ap) som ny varaordfører.

## Kommunestyrevalget 2011

## Kommunestyrevalget 2015

## Kommunestyrevalget 2019

## Kommunestyrevalget 2023

## Referanser
Tony Dunne

**Anthony Peter Dunne** (født 24. juli 1941 i Dublin, død 8. juni 2020) var en irsk fotballspiller som spilte venstreback for Irlands landslag, Manchester United og Bolton Wanderers FC.

## Klubbkarriere
Han begynte karrieren hos Shelbourne FC i Irland i 1958. Her spilte han 18 kamper, før turen gikk til Manchester United i 1960.

### Manchester United
Han ble kjøpt av manager Matt Busby for  britiske pund. Han debuterte 15. oktober 1960 i en ligakamp borte mot Burnley FC. I starten var han reserve for Noel Cantwell eller Shay Brennan, og fikk sin første store sjanse da han erstattet Brennan i FA-cupfinalen i 1963. Manchester United vant forøvrig finalen mot Leicester City.

Han spilte gikk bare glipp av seks kamper de fire neste sesongene. Han vant flere titler i Manchester United. Han ble ligamester i 1965 og 1967 og Europacupmester i 1968 da United slo Benfica 4&ndash;1 i finalen på Wembley. Han spilte i alle rundene, inkludert finalen.

Han spilte i alt 535 kamper for Manchester United og scora to mål. Ved sin død var han nummer åtte på lista over spillere som har spilt flest kamper for Manchester United.

### Bolton Wanderers
I 1973 forlot han United til fordel for Bolton Wanderers. I 1977/1978-sesongen rykka han opp med Bolton fra 2. divisjon til 1. divisjon, og han spilte over 200 kamper for Bolton. Han spilte en sesong i USA for et lag i Detroit før han la opp i 1979, 38 år gammel.

## Landslagskarriere
Han spilte på s landslag mellom 1962 og 1975. Til sammen spilte han 33 landskamper for Irland.

## Trenerkarriere
Etter at han la opp som spiller ble han manager en kort stund. Først to år, fra 1979 til 1981, som assisterende manager i Bolton og så fra 1982 til 1983 i norske Steinkjer FK. I Steinkjer tok han over etter en annen Manchester United-legende, nemlig Bill Foulkes som hadde spilt tredje flest kamper for United.

Broren hans, Pat Dunne, spilte også for Manchester United, og de to ble seriemestre sammen i 1965. Han bosatte seg senere i Altrincham.

## Meritter
;Shelbourne
* Irsk cup (FAI) (1): 1960

;Manchester United
* 1. divisjon Engelsk serie (2): 1964/65, 1966/67
* FA-cupen (1): 1963
* Serievinnercupen (1): 1968

;Bolton Wanderers
* 2. divisjon (1): 1977/78

## Referanser


## Eksterne lenker
* 
* Profil på Manchester Uniteds offisielle side
Sandy Turnbull

**Alexander «Sandy» Turnbull** (født 30. juli 1884, død 3. mai 1917) var en skotsk fotballspiller som spilte på Manchester City og Manchester United.

Han begynte i den lokale klubben Hurlford Thistle. Etter det dro han til Manchester City. I 1904 vant City FA-cupen og ble nummer to i serien. I 1905 ble en undersøkelse gjort av FA, og det viste seg at klubben hadde gjort seg skyldig i ulovlige utbetalinger til 17 av spillerne sine. Disse ble utestengt på livstid fra Manchester City og fra all fotball fram til 1907.

City innkalte til møte og inviterte andre klubber til å by på spillerne. Men Manchester United-manager Ernest Mangnall hadde alt gjort avtaler med flere av dem, til tross for protester fra andre klubber. Tre av overgangene ble godkjent. De andre spillerne som dro til United sammen med Turnbull var Billy Meredith, Herbert Burgess og Jimmy Bannister. 

Disse spillerne hjalp Manchester United med å vinne ligaen for første gang.
I 1909 vant United FA-cupfinalen og Turnbull ble matchvinner med kampens eneste mål mot Bristol City. Han vant ligaen igjen i 1911. Han spilte i alt 247 liga- og FA-cupkamper for Manchester United og scora totalt 101 mål.

I 1915 ble Turnbull og flere spillere fra både United og Liverpool FC utestengt etter kampfiksing. Liverpool spilte så dårlig i kampen de tapte 0&ndash;2, at bookmakerne nektet å utbetale premier til de som hadde spilt. Football League undersøkte saken, og de fant ut at flere spillere fra begge lag hadde sittet på en pub i Manchester og blitt enige om å fiske på resultatet.

Fire spillere fra hvert lag ble utestengt fra fotball på livet, inkludert den antatte hovedmannen Jack Sheldon, som hadde spilt for begge lagene. Men i 1918 ble dommen for syv av spillerne opphevet som takk for innsatsen i første verdenskrig. Sandy Turnbull opplevde ikke å få utestengelsen opphevet fordi han døde i kamphandlinger i Frankrike 3. mai 1917.

Han var gift og hadde fire barn.

## Referanser


## Kilder
* 
* Profil på Manchester Uniteds offisielle side
FIFA Confederations Cup

**[[FIFA]] Confederations Cup**, også kalt **Prøve-VM i fotball**, var en internasjonal fotballturnering som siden 2005 har blitt spilt året før verdensmesterskapet i fotball, i det landet VM spilles. Åtte landslag deltar, og det er vertsnasjonen, den regjerende verdensmesteren og de regjerende mesterne fra hver konføderasjon.

Turneringen har blitt spilt siden 1992, men ble ikke offisiell FIFA-turnering før i 1997.

Turneringen ble avsluttet etter 2017, og vil bli erstattet med VM i fotball for klubblag hvert fjerde år.

## Arrangerte mesterskap

## Eksterne lenker
*
Det første slaget ved Bornholm (1563)

**Det første slaget ved Bornholm** var et slag i Den nordiske syvårskrig som ble utkjempet den 30. mai 1563 mellom den svenske «bröllopsflottan» på vei til Rostock for å hente den svenske kong Erik XIVs brud og den dansk-norske blokadestyrken som var sendt til Bornholm for å avvente de svenske reaksjoner på Danmark-Norges beslutning om å opprettholde en sjøblokade. Erik XIV ønsket et sjøslag, og han instruerte admiral Jakob Bagge om å ignorere kravet om å stryke mersseilet som tegn på respekt for dansk herredømme i dansk farvann.

Det kom til et sjøslag mellom den svenske flåten og den danske blokadestyrken ved Bornholm. De første kamphandlinger under den første store krigen mellom Danmark-Norge og Sverige ble innledet med et kanonskudd gjennom storseilet til det svenske flaggskipet «Elefanten». Svenskene vant suverent over de fåtallige danskene som mistet tre skip, og oppimot åtte hundre sjømenn og soldater inkludert den danske øverstkommanderende, admiral Brockenhuus, ble tatt til fange. 

Krigsutbruddet ble etterfulgt av en meget krenkende episode under triumftoget i gatene på Stockholm. Brockenhuus og de åtte hundre fangene ble ydmyket på det groveste på ordre av svenskekongen som ønsket en total ydmykelse i strid med vanlig skikk. Med det var den nordiske syvårskrigen uunngåelig mellom Danmark-Norge og Sverige. 

Men den tiltenkte bruden kom ikke til Rostock. Hennes far ønsket ikke å bli trukket inn i storkrigen mellom de to kongeriker og han nektet å gå med på ekteskap mellom hans datter og Erik XIV. Sjøslaget ble eiendommelig nok omtalt som «bryllupsslaget» selv om det var ikke ble noe av det planlagte bryllupet.

## Se også
* «Herkules» (1556)
Dave Grossman

**Dave Grossman** er en videospillprogrammerer og -designer, som er mest kjent for eventyrspill gitt ut av Telltale Games og LucasArts. Han har også skrevet flere barnebøker og poesiboken *Ode to the Stuff in the Sink*.

## Spillkarriere
Grossman skrev og programmerte *[[The Secret of Monkey Island]]* og *[[Monkey Island 2: LeChuck's Revenge]]* med Ron Gilbert og Tim Schafer hos LucasArts. Han designet også *[[Day of the Tentacle]]* med Schafer. Han sluttet deretter hos LucasArts i 1994 for å jobbe som frilanser.

Grossman skapte flere spill for Gilberts Humongous Entertainment, som *[[Pajama Sam]]*-serien. Han laget også flere barnespill for Hulabee Entertainment og Disney.

Grossman ble deretter ansatt hos Telltale Games, som er grunnlagt av tidligere ansatte hos LucasArts. I 2009 returnerte han til *[[Monkey Island]]*-serien som spillregissør på *[[Tales of Monkey Island]]*.

## Barnebøker
Lyrick Publishing ga ut tre bøker skrevet av Grossman og basert på figurer fra Humongous Entertainments spill. De het *Freddi Fish: The Big Froople Match*, *Pajama Sam: Mission to the Moon* og *Freddi Fish: The Missing Letters Mystery*. For Fisher-Price/Nickelodeon skrev han de to interaktive bøkene *SpongeBob SquarePants: Sleepy Time* og *Fairly OddParents: Squawkers*.

## Ludografi
**[[The Secret of Monkey Island]]* (1990), JVC, LucasArts
**[[Monkey Island 2: LeChuck's Revenge]]* (1991), LucasArts
**[[Day of the Tentacle]]* (1993), LucasArts
**[[Pajama Sam In: No Need To Hide When It's Dark Outside]]* (1996), Humongous Entertainment
**[[Pajama Sam 2: Thunder and Lightning Aren't So Frightening]]* (1998), Humongous Entertainment
**[[Freddi Fish 4: The Case of the Hogfish Rustlers of Briny Gulch]]* (1999), Humongous Entertainment
**[[Pajama Sam 3: You Are What You Eat From Your Head To Your Feet]]* (2000), Humongous Entertainment
**[[Moop and Dreadly: The Treasure on Bing Bong Island]]* (2001), Hulabee/Plaid Banana
**[[Ollo in The Sunny Valley Fair]]* (2002), Hulabee/Plaid Banana
**[[Piglet's Big Game]]* (2003), Disney
**[[Bone]]* (serie), Telltale Games
**[[Sam & Max Save the World]]* (serie, tidligere kalt *Season One*, 2006–2007), Telltale Games
**[[Sam & Max Beyond Time and Space]]* (serie, tidligere kalt *Season Two*, 2007–2008), Telltale Games
**[[Strong Bad's Cool Game for Attractive People]]* (serie, 2008), Telltale Games
**[[Tales of Monkey Island]]* (serie, 2009) Telltale Games
Grossman bidro også på *[[The Dig]]*, *[[Total Annihilation]]* og *[[Insecticide]]* og han var manusredaktør på *[[Voodoo Vince]]*.

## Eksterne lenker
* 
* 
*  Intervju hos The Dig Museum 
*  Intervju hos AdventureGamers.com 
*
Urædd Stadion

**Urædd stadion** (etablert 1906 i Porsgrunn) var en norsk idrettsarena, mest for fotball og friidrett.

Det ble brukt  mest av bylaget IF Urædd (etablert 1896) som erstatning for nedre Frednes og det midlertidige Vallermyrene.  Benevnt **Uræd's sportsplass** ble anlegget tatt i bruk 1906 og var  i sin tid en av landets aller fineste fotballbaner.  Et kretsmesterskap i friidrett ble umiddelbart arrangert.

Arenaen var  ferdig til Porsgrunn 100-årsjubileum som kjøpstad i 1907 da byen fikk arrangere finalen i Norgesmesterskapet i fotball for herrer 1907 med 4 000 tilskuere til stede. Det nye stadion ble videre brukt til finalen i Norgesmesterskapet i fotball for herrer 1913 med 5 000 tilskuere. Anlegget ble solgt fra kommunen til klubben for kroner 5 200 i 1911, men overtatt av den finansielle redningsmann Finn C. Knudsen i 1919.

Etter at klubben i 1917 etablerte egen friidretts-avdeling ble der i 1920 laget en 377.5 m løpebane, en av Skandinavias beste.  NM i 5000 meter og 5-kamp ble avholdt i 1931 (og i 1946), etterfulgt av internasjonalt stevne i 1932.  Byen fikk arrangere finalen i Norgesmesterskapet i fotball for herrer 1937 og bygde betongtribuner slik at antall baner ble utvidet til fem eller seks.  Den endelige tilskuerrekorden er derfor 17000 fra cupfinalen mellom Mjøndalen IF og Odd Grenland i Norgesmesterskapet i fotball for herrer 1937, avholdt den 17. oktober 1937.

Her avholdte man fra 1937 de kjente Beha-stevnene, sponset av  IF Urædd's klubbsponsor Beha-Hedo,  med gode resultater fra blant andre Berit Berthelsen i 1967. I 1972 hadde man stjerneshow med flere verdensstjerner. Byens hovedarena der bak jernbane-stasjonen ble overasfaltert og flyttet til Kjølnes like ved i 1979. I 2007 ble der bestemt at 100 boliger skulle bygges på gamle Urædd stadion.

## Referanser
Shahid Kapoor

**Shahid Kapoor** (25. februar 1981 i Mumbai, India) er en skuespiller, modell  og danser i Bollywood. Han debuterte som skuespiller i Bollywood som bakgrunnsdanser i filmen Taal i 1999. I 2003 vant han *Filmfare Best Male Debut Award* for sin rolle i filmen *Ishq Vishk*. Senere har vært med i 15 filmer.

## Referanser


## Eksterne lenker
*
Omaniidae

* *[[Corallocoris]]*
* *[[Omania]]*

**Omaniidae** er an familie som tilhører tegene, en gruppe av nebbmunner. De lever i fjæra og er aktive ved fjære sjø.

Totalt er det beskrevet fem eller seks arter fordelt på to slekter. 

## Utseende
Små (1 – 2 mm) teger, mørke eller blåaktige. Fasettøynene er svært store og utstående, punktøynene er flate. Hodet har en markert "hals". Pronotum er rektangulært, mye bredere enn langt. De mangler bakvinger og kan følgelig ikke fly. Bakbeina er tilpasset for hopping.

## Levevis
Omaniidae lever i fjæra. De leter etter bytte mellom alger ved fjære sjø, når sjøen flør, gjemmer de seg i sprekker i fjellet og puster trolig i luftbobler som er fanget i sprekkene. De lever trolig av små virvelløse dyr som finnes i fjæra, for eksempel spretthaler, midder, isopoder og biller i familien fjærvinger (Ptiliidae).

## Systematisk inndeling

Familien   er systematisk plassert i gruppen Leptopodomorpha, sammen med: Saldidae, Leptopodidae og Aepophilidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[plantesugere]]** (Homoptera) (parafyletisk)
** delgruppe **[[teger]]** (Heteroptera) 
*** gruppe **[[Leptopodomorpha]]**
**** familien Omaniidae
***** slekten *[[Corallocoris]]* Cobben, 1970 – Sørøst-Asia, Australia, Oseania og Japan
****** *[[Corallocoris aldabrae]]* Cobben – øyer i Det indiske hav
****** *[[Corallocoris marksae]]* (Woodward, 1958) – Australia og Oseania
****** *[[Corallocoris nauruensis]]* (Herring & Chapman) – Mikronesia
****** *[[Corallocoris satoi]]* (Miyamoto) – Japan
***** slekten *[[Omania]]*
****** *[[Omania coleoptera]]* Horváth – fra kysten av Oman
****** *[[Omania australiensis]]* China & Hoberlandt – Australia, usikkert hva denne er. Muligens et synonym for *Corallocoris marksae*.

## Kilder
* Australian Faunal Directory – Omaniidae (2002) http://www.environment.gov.au/biodiversity/abrs/online-resources/fauna/afd/taxa/OMANIIDAE

## Eksterne lenker
* 
* Norsk Entomologisk forening – for deg som vil lære mer om insekter.
* Bilde av "*Omania australiensis*" : http://www.agric.nsw.gov.au/Hort/ascu/typelist/omania.htm
Trosterud

**Trosterud** er et strøk i Bydel Alna i Oslo.

Stedet har navn etter Trosterud gård. Denne er bevart, og ligger i Dr. Dedichens vei.

Trosterud ble utbygd på 1960- og 1970-tallet, men hadde også før det noe småhusbebyggelse. I samme periode stod Trosterud senter ferdig. I dag består senteret av en Kiwi-butikk, kiosk (MIX), ungdomsklubb, legesenter og et fysikalsk institutt. Senterets fasade ble opprustet høsten 2013 og ungdomsklubben åpnet i januar 2014. Uteområdet har fått ny belysning og beplantning.

Trosterud skole kom i 1969, og Trosterud stasjon på Furusetbanen i 1974. Skolen nærmest Trosterud er Lutvann skole.

Dr. Dedichens vei, som skjærer gjennom området fra Tvetenveien opp til Lutvann, har navn etter Henrik Dedichen, som fikk oppført et sinnssykehus på Trosterud på begynnelsen i 1901. Henrik Dedichen grunnla og drev «Dr. Dedichens privatasyl» på Trosterud i Østre Aker fra 1901 til 1933, og arbeidet for reformer innen sinnssykepleien og lovgivningen omkring den.

Selve asylet er bevart, sammen med den gamle boligen og restene av en formell hage med et lite vannspeil. Boligen brukes i dag som en barnehage som heter *Nordre Trosterud Gård Barnehage*. Omkring «villaen» er det utplassert flere skulpturer.

## Eksterne lenker
* 
* Historisk turtips på Trosterud
* Kunstvandring på Haugerud og Trosterud
Dr. Dedichens vei (Oslo)

**Dr. Dedichens vei** (23-75, 16-134) er en vei på Trosterud i Bydel Alna i Oslo. Den begynner ved Tvetenveien ikke langt fra Trosterud skole og går i en stor bue før den fortsetter som Lutvannsveien etter en knapp kilometer.

Veien fikk navn i 1969 etter psykiateren Henrik Dedichen, som drev privatasyl (nedlagt 1966) i veien som senere fikk navn etter ham.

Langs veien finner vi blant annet Nordvoll skole og autismesenter (nr. 18), Haukåsen skole (nr. 20), overlegeboligen til nevnte privatklinikk (Trosterudvillaen i nr. 28) og Lutvann skole (nr. 75) samt flere borettslagsfelt (blokker av forskjellige størrelser og utforminger) fra sent 1960-tall til utpå 1970-tallet, blant dem Stubberudlia, Haukåsen og Fagerholt.

## Bilder fra veien

Fil:2016-07 Nordvoll skole.jpg|Nordvoll skole i nr.&nbsp;18
Fil:Haukåsen skole - 2014-04-07 at 04-07-38.jpg|Haukåsen skole i nr.&nbsp;20
Fil:Trosterudvillaen.jpg|Trosterudvillaen i nr.&nbsp;28
Fil:Dr. Dedichens vei - 2014-04-07 at 04-20-24.jpg|Blokkbebyggelse i øvre del av veien
Fil:Lutvann skole.jpg|Lutvann skole i nr.&nbsp;75


## Referanser


## Eksterne lenker
*
Elvdalen

:*Se også [[Stor-Elvdal]] og [[Alvdal|Alvdal (Lille-Elvdal)]].*

**Elvdalen** er et dalføre og grendelag lengst vest i Engerdal kommune i Innlandet. Dalen omkranser Femundselva som har sitt opphav i innsjøen Galtsjøen og renner sydover gjennom dalen og videre inn i Trysil kommune, hvor den bærer navnet Trysilelva. Fra Galtsjøen flyter elven først gjennom et langstrakt og åpent landskap dominert av furukledte moer og myrer, uten særlige fjellformasjoner i synlig omkrets. Elvdalen anses å starte ved Femundsundet, mellom Ørsjøvola og Ulvåberget, men noen dal er det ikke å oppfatte før inngangen til *Søre Elvdal* ved Snerta. Fra Husfloen og videre over kommunegrensen mot Trysil i syd blir dalsidene markert brattere med fjelltopper over 1200 meter både på øst- og vestsiden av dalen. Elvdalen følger Trysilelva til den renner sammen med Engera litt syd for innsjøen Engeren.  
 
Grender som sokner til Elvdal er fra syd Husfloen, Nymoen (Kirkemoen), Snerta, Høyberget og Granberget. Hovedgrenda har et flott kirkebygg fra 1885 i Søre Elvdal kirke . 

Tidligere var jord- og skogbruk hovednæringene i Elvdal, men det er nå kun noen få produktive gårder igjen i drift. Elvdalen er et kjent område for naturopplevelser og fiske om sommeren, og dalen har også mange gode moltemyrer. Hvert år, den første weekenden i juli arrangeres Sportsfiskefestivalen i Elvdalen. 

Man regner med at det har vært bosetting i Elvdal fra steinalderen, men dette har man ikke konkrete bevis på. Derimot er det gjort flere funn fra tidlig vikingtid, blant annet sverd, pilespiss, økseblad og glassperler. Flere av disse gjenstandene ble funnet i en branngrav ved Husfloen i Søre Elvdal. Dette stedet ble i 2008 markert ved å opprette minnestein og minnetavle.  Dersom man ser på bosetting i nyere tid, regner man at Elvdalen ble bosatt og områder bygslet fra ca. 1750. 

Elvdalen og nabodalføret Engerdalen hørte før 1911 til Ytre Rendal herred (og sogn), men ble dette året skilt ut og dannet sammen med deler fra Trysil, Øvre Rendal og Tolga det nye herredet Engerdal. 

## Referanser
Biografisk film

En **biografisk film** eller **biopic** (forkortelse for *biographical picture*) er en film som skildrer livet til en virkelig person eller personer. Biografiske filmer skiller seg fra filmer «basert på en sann historie» eller «historiske filmer» fordi de forsøker å fortelle hele hovedpersonens livshistorie på en forståelig måte, eller i det minste de viktigste årene i livet til hovedpersonen.

«Biopics er aldri dokumentarer; du har alltid skuespilleren som mellomperson. Men de forholder seg til virkelige mennesker og hendelser, noe som gjør at manusforfatter og filmskaper vil kunne stilles til ansvar for sine skildringer.»  

Siden karakterene som blir portrettert er virkelige personer, hvor denne personens handlinger og karakteristikk er allment kjent, blir biografiske filmer ofte regnet blant de mest krevende filmer å spille i for skuespillerne i hovedrollene.  

Tradisjonelt fokuserer biografiske filmer på kjente historiske personer, men det er også laget filmer som portretterer mer ukjente mennesker med interessante eller dramatiske liv. Det er også laget biografiske filmer om mer kontroversielle personer (*[[The People vs. Larry Flynt]]*, *[[Blow (film)|Blow]]*, *[[Monster (film)|Monster]]*, *[[Control]]* osv.)

I noen sjeldne tilfeller hender det at den virkelige personen spiller seg selv: Jackie Robinson i *[[The Jackie Robinson Story]]*; Muhammad Ali i *[[The Greatest]]*, Audie Murphy i *[[To Hell and Back]],* Patty Duke i *[[Call Me Anna]]* og Howard Stern i *[[Private Parts]].*

Siden 1980-tallet har biografiske filmer blitt mer og mer populære ettersom utviklingen innen filmteknologi og økte filmbudsjetter har tillatt filmregissører å gjenskape historiske perioder på en troverdig måte. På begynnelsen av 2000-tallet ble det utgitt en rekke biografiske filmer etter at *[[Man on the Moon (film)|Man on the Moon]], [[Ali (film)|Ali]], [[Frida (film)|Frida]]* og andre høstet god kritikk og fikk bred anerkjennelse.

Noen norske biografiske filmer er *[[Max Manus (film)|Max Manus]]* (2008), *[[Hamsun (film)|Hamsun]]* (1996), *[[Formynderne]]* (1978), *[[Edvard Munch (film)|Edvard Munch]]* (1974), *[[Balladen om mestertyven Ole Høiland]]* (1970), *[[Bare et liv – Historien om Fridtjof Nansen]]* (1968), *[[Hans Nielsen Hauge (film)|Hans Nielsen Hauge]]* (1961) og *[[Gategutter]]* (1949).

## Referanser
Ruger P serien

**Ruger P serien** er en serie med halvautomatiske pistoler fra Sturm, Ruger.

Designet er hovedsakelig basert på Browningmekanismen som kom med Colt M1911, men med mindre variasjoner.

## Modeller
* **P85** ble ferdigutviklet i 1985 men kom ikke i salg før i 1987. Pistolen har aluminiumramme. De fleste innvendige deler inklusiv løpet er rustfritt stål, mens glidestykket og utstøter er i karbonstål. Pistolen er laget for å tåle all 9 x 19 mm Luger Nato-ammunisjon. De første modellene ble innkalt grunnet feil med sikringen og ble modifisert. P85 Mark II har denne modifiseringen fra fabrikken, samt valgfritt om man vil ha rustfritt glidestykke. Den ble produsert frem til 1991. (utgått modell)
* **P89** kom i 1991 og har en del nye tilleggsfunksjoner, bla en double-action only (DAO) versjon med bobbet hammer.
* **P90** kom i 1992, først kun i rustfritt stål. Den er kamret for .45 ACP ammunisjon, med våpenmagasin for 8 patroner.
* **P91** ble produsert fra 1991 til 1994, og er kamret for .40 S&W ammunisjon, med våpenmagasin for 11 patroner. (utgått modell)
* **P93** kom i 1994, og er en kompakt 9mm modell med 4" løp (utgått modell)
* **P94** kom i 1994, og er en mediumstørrelse 9mm med 4.2" løp (utgått modell)
* **P944** kom i 1994, og er lik til P94, men kamret for .40 S&W ammunisjon
* **P95** kom i 1995, og er en modell med ramme av polymer istedenfor aluminium. De har løp, avtrekker og hammerdeler av rustfrit stål.
* **P95PR** kom i 2005 og har picatinnyskinne, og erstattet P95
* **P97** kom i 1988, og er en modell basert på polymerrammen til P95, men kamret for .45 ACP  ammunisjon. Den har enkeltrads magasin med kapasitet på 8 patroner, og justerbart baksikte.
* **P345** ble utviklet i 2003 og sluppet i 2004, er en helt nydesignet pistol kamret for .45 ACP ammunisjon. Den har integrert lås, indikator for ladet kammer, samt sikring for tennstempel når magasinet er fjernet. Den har også helt ny polymerramme. Kommer i to versjoner, med blånert eller rustfritt glidestykke.
* **P345PR** er en P345 med picatinnyskinne.

## Eksterne lenker
* 
* Rugers offisielle nettside
* Modern Firearms – Ruger P-series
Aepophilidae

* *[[Aepophilus bonnairei]]*

**Aepophilidae** er en familie som tilhører tegene, en gruppe av nebbmunner. Det er bare kjent én art, som er et av ganske få insekter som lever hele sitt liv i saltvann.
 
## Utseende
*Aepophilus bonnairei* er en liten (2 mm), grønnlig-brun tege med forkortede vinger. Hodet er kort og bredt med nokså små, halvkuleformede fasettøyne. Pronotum er mye bredere enn langt og trapesformet. Forvingene er ganske korte, bakvinger mangler. Bakkroppen er tett kledt med fine hår. Beina er slanke, føttene tre-leddete.

## Levevis
*Aepophilus bonnairei* lever i fjæra. Den lever i bergsprekker og mellom alger i fjæresonen, vanligvis i familiegrupper. Denne tegen lever store deler av sitt liv under saltvann, og er dermed ett av ganske få insekter som har tilpasset seg dette miljøet. Den puster ved hjelp av et såkalt plastron, en flat luftboble som er festet til en matte av hår, som utveksler gasser med vannet omkring. Den trenger dermed ikke å komme ofte til overflaten etter luft. Den er et rovdyr som jakter på små virvelløse dyr.

## Utbredelse
Den finnes langs atlanterhavskysten av Nord-Afrika og Europa nord til Storbritannia og Irland.

## Systematisk inndeling

Familien er systematisk plassert i gruppen Leptopodomorpha, sammen med: Saldidae, Leptopodidae og Omaniidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe Plantesugere (Homoptera) (parafyletisk)
** delgruppe teger (Heteroptera) 
*** gruppe Leptopodomorpha
**** familien **Aepophilidae** – bare én kjent art
***** *[[Aepophilus bonnairei]]* Signoret, 1879

## Kilder
* Fauna Europaea, utbredelsesdatabase over europeiske dyr. http://www.faunaeur.org 

## Eksterne lenker
* 
* Norsk Entomologisk forening – for deg som vil lære mer om insekter.
Norsk senter for demokratistøtte

**Norsk senter for demokratistøtte (NDS)** ble opprettet som et prøveprosjekt i 2002 for å støtte fremveksten av stabile flerpartidemokratier i Norges hovedsamarbeidsland og samarbeidsland for utvikling. I 2006 ble NDS omdannet til en selvstendig, partpolitisk nøytral, paraplyorganisasjon for de norske partiene med representasjon på Stortinget. Grunntanken var at norske politiske partier besitter erfaringer og kunnskap som politiske partier i nye og svake demokratier kan dra nytte av. Erfaringsutveksling i form av seminarer, kurs og opplæringsprogrammer tilrettelagt av norske politiske partier og politiske partier i Sør var en sentral del av arbeidet.

I eksterne gjennomganger ble det fremhevet at ideen om å styrke politiske partier i nye/unge demokratier ved å benytte kunnskap og erfaring fra politiske partier i Norge er god, men at organiseringsformen som ble valgt for NDS gjorde det vanskelig å oppnå dette. Arbeidet fikk kritikk for å ha for lite kapasitet i sekretariatet, å være for lite effektive i pengebruken, i for stor grad å vektlegge søsterpartisamarbeid fremfor prosjekter der flere partier deltok og i for liten grad å bli kontrollert av Utenriksdepartementet/Norad. Dette gjorde at det var vanskelig å spore hva de faktiske resultatene av arbeidet var.

Etter en serie kritiske artikler i avisen Dagens Næringsliv ble senteret lagt ned av daværende utviklingsminister Erik Solheim i mai 2009. Inntil nedleggingen hadde senteret brukt om lag 47 millioner kroner.

## Referanser
Malaika

**Malaika**, er en sang fra Øst-Afrika. 
Mailaika betyr engel på swahili,  og sangen ble første gang  innspilt av den kenyanske musiker Fadhili William og hans band Jambo Boys i 1960. Fadhili William betraktes som forfatter til teksten, selv om dette er noe omdiskutert.

Sangen blev senere spilt inn på nytt av den britiskfødte kenyanske musiker Charles Worrod, som gjorde sangen internasjonalt kjent.

The Hep Stars hadde en stor hit med den i Sverige i 1967. De fant sangen da de var i Kenya i februar/mars 1967 for å spille inn en film. B-siden: "It's Nice To Be Back", er komponert av Benny Andersson

I Norge var det først og fremst Birgitte Grimstad som hadde sangen på sitt repertoar.

## Eksterne lenker
* Sangteksten på swahili og engelsk
Arne Benoni

**Arne Benoni** (født Arne Benonisen, 1951 på Napp i Flakstad) er en norsk countryartist.

Benoni har hatt suksess i USA og er en populær countrysanger i Norge. 

«Lofotsheriffen» fra Norge har hatt hitlåter både på Billboard- og Cash-Box-listene i USA og i mange andre land. Han har spilt på Grand Ole Opry og på amerikansk TV, turnert i Europa, opptrådt med stjerner som Lynn Anderson og Dottie West, og blir regnet som en god tolker av Jim Reeves’ sanger.    

## Diskografi
* *Blue Boy – 1982
* *Looking For Love* – 1983 
* *Country Music done my way* – 1986 (Kassett)
* *Lofotsheriffen* – 1987
* *Made In Nashville – My Tribute To Jim Reeves* – 1988
* *On Easy Street* – 1989 
* *Kystcountry* – 1989 (kassett)
* *As For Me* – 1990 (med Dottie West)
* *A Merry Christmas From Arne Benoni* – 1990
* *På norske veier* – 1992
* *Here And Now* – 1994
* *Arne Benoni With Jim Reeves’ Blue Boys* – 1998
* *One Life Stand* – 2001
* *If I Live To Be A Hundred (18 Favorites)* – 2003
* *Country Caravan* – 2004
* *Some Old And Some New* – 2007
* *I'm Coming Home* – 2007 
* *Acoustic Country Duets* – 2015 (med [[Heidi Hauge]]) 
* *After the Storm* – 2017 
* *Døra på gløtt'' – 2019

## Eksterne lenker
* 
* 
*  Arne Benoni på Rockipedia
Comptonia peregrina

***Comptonia peregrina*** er en art i porsfamilien. Den er den eneste arten i sin slekt og er utbredt i østlige Nord-Amerika.

Den er en løvfellende busk med opprett vekst og blir opptil 1,5 m høy. Den sprer seg med jordstengler og danner tette bestander. Kvistene er rødbrune til grå og ullhårete. Bladene er fjærflikete, 3–15,5 cm lange og 0,3–2,9 cm brede. De er hårete, mørkegrønne på oversiden og grågrønne under. Bladene har mange kjertler og dufter sterkt når de knuses. Arten har akselblad.

Blomstene er enkjønnede. Hann- og hunnblomster sitter som regel på ulike planter, men av og til på samme. Hannblomstene er samlet i endestilte rakler. Hunnblomstene sitter i en kuleformet blomsterstand med røde høyblad. Frukten har ikke noe vokslag og er 2,5–5,5 mm i diameter.

*Comptonia peregrina* vokser på næringsfattig, tørr jord i furuskog og på hogstflater. Den har nitrogenfikserende bakterier i utvekster på røttene som gjør at den kan trives på slike steder. Arten er utbredt i de canadiske provinsene New Brunswick, Nova Scotia, Ontario, Prince Edward Island og Québec. I USA finnes den vestover til Minnesota og sørover til nordligste Georgia.

De karakteristiske, bregneaktige bladene er funnet som fossiler fra sen kritt og kenozoikum mange steder på den nordlige halvkule. Fossile frukter er kjent fra sen kritt til pliocen i Russland og sen eocen til miocen i Europa.

## Galleri

Fil:Comptonia-peregrina-habitus.jpg|Vekstform
Fil:Comptonia-peregrina-foliage.jpg|Bladverk
Fil:Comptonia peregrina 0984.JPG|Hannblomster øverst og røde hunnblomster under
Fil:Comptonia peregrina BotGardBln1105HabitusFall.JPG|Høstfarge
Fil:Comptonia columbiana SRIC SR 05-09-01 img1.jpg|Et 48,5 millioner år gammelt fossil av *Comptonia columbiana* fra Washington i vestlige USA


## Litteratur
* 
* 
* 
* 

## Eksterne lenker
*
George Wall

**George Wall** (født 20. februar 1885 i Sunderland, død 1962 i Manchester) var en engelsk fotballspiller.

Han begynte karrieren i lokale klubber i nordøst-England, før han i 1902 prøvde lykken som spiller i Barnsley FC, som spilte i 2. divisjon. I april 1906 ble han oppdaget av noen speidere fra Manchester United. Han ble kjøpt av manager Ernest Mangnall for £175 i 1906. Barnsley synes det var en grei kompensasjon for å miste en god angriper. På denne tida spilte også Manchester United i 2. divisjon, og Wall hadde skapt problemer for klubben før. Men nå var vingen klar for United.

United hadde fine muligheter til å rykke opp til den øverste divisjonen, og Wall ble matchvinner i debuten sin mot Clapton Orient. Opprykk ble det på Manchester-laget. Riktignok ble Bristol City vinnere av divisjonen, men United ble nummer to og rykka opp.

Uniteds comebacksesong i 1. divisjon endte med en fin åttendeplass. Publikum strømmet til kampene, og United hadde et spennende lag på gang. Fra før hadde man spillere som Harry Moger, Charlie Roberts og Alex Bell, og etter hvert kom også stjernene Sandy Turnbull og Billy Meredith. George Wall spilte bra fra sin posisjon på kanten og han spilte sin første av i alt syv landskamper for  høsten 1907.

Neste sesong ble en stor sesong for Manchester United. Klubben vant sitt første ligagull og Wall scora 19 mål, bare slått av Turnbull med 25.
Det ble med den suksessen i ligaen, for i sesongen 1908/09 ble United nummer 13. Til tross for dårlig ligaspill, vant Manchester United FA-cupen dette året med 1&ndash;0 mot Bristol City. Sandy Turnbull ble målscorer og Charlie Roberts, kapteinen, kunne igjen løfte et trofe.
Selv om denne sesongen ikke var Uniteds beste, var det kanskje Walls beste sesong i United-trøya. Ikke nok med å vinne FA-cupen, Wall scora begge målene som gjorde at England slo  i det britiske mesterskapet.

I 1909/10 ble United nummer fem i ligaen. Sesongen 1910/11 skulle bli en jubelsesong for klubben. United vant ligaen igjen, ett poeng foran Aston Villa. Dette var Uniteds siste ligatittel på 41 år.

Men som i 1908 ble påfølgende sesong en skuffelse, og laget begynte å gå i oppløsning. Flere av spillerne forsvant og manager Mangnall bytta beite. Han tok turen til naboen Manchester City.
Men George Wall ble og spilte fram til første verdenskrig da han meldte seg til krigstjeneste og var sersjant under krigen. Han spilte 319 kamper for Manchester United og scora 100 mål.

Etter krigen kjøpte Oldham Athletic han for £200. Videre spilte han for Hamilton Academical, før han spilte en kort periode i Rochdale FC.

Han døde 77 år gammel, i 1962.

## Referanser


## Kilder
* Profil på Manchester Uniteds offisielle side
* Profil på United.no

## Eksterne lenker
*
Norsk organisasjon for dyreassistert terapi

**NODAT** (Tidligere «Norsk organisasjon for dyreassistert terapi») er en frivillig organisasjon som jobber for dyreassisterte intervensjoner i Norge. Organisasjonen ble grunnlagt av Ida Eliassen-Coker 13. september 2008. NODAT godkjenner terapihunder ved å samarbeide med Delta Society som har over 10 000 registrerte ekvipasjer og 30 års erfaring.

Eliassen-Coker og  et samlet styre gikk inn for å  legge ned organisasjonen da de anså  det som  uansvarlig å  drive videre uten finansiering i 2013. Organisasjonen ble drevet videre at enkeltmedlemmer som formet et nytt styre på årsmøtet.

NODAT er en landsomfattende ideell organisasjon. NODATs formål er å jobbe for helsefremmende tiltak ved hjelp av dyr. Dette er et frivillig supplement til eksisterende helsetjenester.

## Eksterne lenker
* NODAT
* Delta Society
Joe Cassidy

**Joseph «Joe» Cassidy** (født 30. juli 1872, død ukjent) var en skotsk fotballspiller.

Han begynte karrieren rundt 1890 i Motherwell FC. Etter å ha spilt der gikk turen til Blyth FC i 1893. I 1893 ble han Manchester United-spiller. Men etter bare å ha spilt en testkamp, ble han Celtic-spiller etter to måneder. Han spilte i Celtic fram til 1895 da han igjen tok turen til Manchester United, eller Newton Heath som klubben het den gang. 

Han var en notorisk målscorer i United. Han scoret 99 mål på 167 kamper. 

Manchester City kjøpte han for £250 i april 1900. Han spilte 31 kamper og scoret 14 mål, men oppholdet var ikke det beste, og han ble solgt til Middlesbrough FC for £75 i 1901. Han spilte fem sesonger i Middlesbrough før han i 1906 gikk til Workington FC. Han spilte 135 kamper og scoret 34 mål for Middlesbrough.

## Kilder

* Profil på Manchester Uniteds offisielle side
Latvijas Ceļš

**Latvijas Ceļš** (norsk oversettelse: «Latvias vei», forkortet LC) var et liberalt politisk parti i Latvia. Det var et sentrum–høyreparti som gikk sterkt inn for Latvias medlemskap i Den europeiske union. Partiet plasserte seg i sentrumsposisjon i statsborgerskapsspørsmålet. 

Partiet ble dannet i september 1993 av aktivister fra Latvias folkefront. Partiet ble det viktigste som sprang ut av denne bevegelsen, som var en drivende kraft bak Latvias uavhengighet fra Sovjetunionen. Latvijas Ceļš ble medlem av Den liberale internasjonale.

Ved parlamentsvalget i 1993 fikk partiet 32,4 prosent av stemmene og dannet regjering. Ved valget i 1995, da landet gjennomgikk en alvorlig bankkrise, falt oppslutningen om partiet til 14,6 prosent, mens de i 1998 fikk 18 prosent. Partiet deltok i alle regjeringer fra juli 1993 til katastrofevalget i november 2002, da partiet fikk 4,9 prosent av stemmene og så vidt falt for sperregrensen.

I 2004 kom imidlertid partiet inn i Europaparlamentet, der det sluttet seg til Alliansen av liberale og demokrater for Europa.

Ved parlamentsvalget i 2006 kom Latvijas Ceļš inn i Saeima igjen på felleslister med det kristendemokratiske Latvijas Pirmā Partija (LPP). I 2007 slo de to partiene samt to lokale partier seg sammen til LPP/LC, men falt for sperregrensen i 2011 og oppløste deretter seg selv.

## Referanser


## Eksterne lenker
*
Eirik Reppen

**Eirik Reppen** (født 1967) er en norsk økonom og forfatter. Han er utdannet MBA – Master of Business Administration fra Handelshøyskolen BI 1991. 

Reppen debuterte som spenningsforfatter med finansthrilleren *Machosyndromet* høsten 2009 på Gyldendal forlag. Den ble solgt i ca  eksemplarer. Høsten 2025 kom han ut med thrilleren "RAN!" på eget forlag. 

Besøk hans hjemmeside: https://eirikreppen.no

## Yrkesbakgrunn
* Fra mai 2010 til august 2018: Head of Investment Sales - Wealth Management i Danske Bank.
* Juni 2002 – november 2008: Markeds- og kommunikasjonsdirektør i Orkla Finans
* August 2000 – juni 2002: Adm. Direktør i Mustang
* Januar 1995 – mai 2000: Markedsdirektør i Acta
* Januar 1992 – mai 1995: Finansrådgiver i Senter for Økonomisk rådgivning AS

## Bibliografi
* *Alternative Investeringer* – (red.) Gyldendal 2006
* *Equity* – investormagasin utgitt av Orkla Finans (red.) 2007-2008
* *Machosyndromet* – spenningsroman, Gyldendal 2009
* *Ran!* – spenningsroman, Reppen forlag 2025

## Referanser
Ensomheden

**Ensomheden**, eller **Ujedinenija** (russisk Oстров Уединения), er en øy i Karahavet i Russland. Den ligger midt mellom de større øygruppene Novaja Semlja og Severnaja Zemlja.

Øya er øde og islagt om vinteren, men om sommeren er det noe tundravegetasjon. Lengden er 18,5 km og arealet 202&nbsp;km². Den er flat og med noen myrer og små innsjøer, med høyeste punkt på bare 30 meter over havet. Nordøst på øya strekker det seg ut en lang landtunge. 

Det finnes isbjørn, hvalross og sel, samt mange forskjellige fuglearter på øya. 

Den nærmeste landområdet er Izvestij TSIK-øyene, som ligger 150 km mot sørøst. 

Administrativt tilhører Ensomheden Krasnojarsk kraj og er en del av *Det store arktiske statlige naturreservatet*, det største naturreservatet i Russland og Europa. 

## Historie
Øya ble oppdaget 26. august 1878 av den norske ishavsskipperen Edvard Holm Johannesen fra Balsfjord, som ga øya navnet «Ensomheden» på grunn av dens avsidesliggende beliggenhet og øde utseende.

Den sovjetiske polfareren professor V. Yu. Vize mente at det var et stort grunt område og kanskje flere uoppdagede øyer omkring Ensomheden.

Under sin egen ekspedisjon til Frans Josefs land med isbryteren «Malygin» i 1931 håpet han å utføre oseanografiske undersøkelser i Karahavet, men professor Vize kom ikke så langt på grunn av store mengder havis. Senere ekspedisjoner og satellittbilder viste at det ikke var andre øyer i nærheten av Ensomheden.

Under en ekspedisjon på 1930-tallet oppdaget den sovjetiske paleontologen A. N. Rjabinin en halsvirvel av en plesiosaur (*Plesiosaurus latispinus*) på øya.

Under andre verdenskrig hadde Sovjetunionen en mindre værstasjon på Ensomhedsøen. 8. september 1942 kom den tyske ubåten U-251 under kapteinløytnant Timm til overflaten nær øya, avfyrte granater og ødela stasjonsbygningen. Dette var en av de siste handlingene til Kriegsmarine under Operasjon Wunderland. Polarstasjonen ble bygd opp igjen senere, men ble igjen forlatt i 1996.

## Referanser




## Eksterne lenker
*
Opplevelsesturisme

**Opplevelsesturisme** er et reiselivskonsept, der turistene tilbys spesielle opplevelser, fortrinnsvis noe som er stedegent og ikke kan oppleves de fleste andre steder.

Foruten besøk i dyreparker og lignende, inngår i dag havfisketurer, hvalsafari, ørn-observasjoner osv, mens tilhengere av ekstreme opplevelser tilbys strikkhopping, basehopping, fjellklatring og lignende, som del av en pakke, der gjerne opphold og måltider inngår i prisen.
Selburose

**Selburose** eller **Selbu-rose**, kalt **selbumønster**, er en figur formet som en stjerne eller rosett med åtte spisse blader («spissruter»), et oktagram som tradisjonelt har vært brukt i mønster på strikkeplagg fra Selbu i Trøndelag. Selburoser forekommer i ulike former, mønsterkombinasjoner og farger, men oftest som svarte figurer på hvit bunn. Plagg med dette rosemønsteret kan kalles «selbuvott», «selbugenser», «selbustrømper», «selbustrikk» og så videre.

## Historikk og bruk


Fil:Selburose-detail.jpg|Detalj av strikkemønster med selburose.
Fil:Vrangsida.jpg|Rett- og vrangsida på en lusekofte med selburoser i svart på hvitt.
Fil:Selburose-sweater.jpg|Lusekofteliknende genser med strikket selbumønster og metallspenner i halssplitten.
Fil:Ulvik komm.svg|Kommunevåpen for Ulvik kommune i Vestland: «På raud grunn åtte gull spissruter i rosett.»
Fil:Võro lipp.png|Flagg som symbol for en etnisk gruppe i Võru fylke i Estland. Flagget ble tatt i bruk i 2013. 


## Referanser


## Se også
* Oktagram, åttetakket stjerne
Behrn Arena

**Behrn Arena**, på folkemunne kalt **Eyravallen**, er en fotballarena i Örebro, Sverige. Eyravallen ble innviet den 26. august 1923 og er hjemmebane for Örebro SK. Stadionet rommer  tilskuere, hvorav  er sitteplasser. 

Publikumsrekorden er 1961 i kampen mellom Örebro SK og Degerfors IF, da  tilskuere kom. I 2004 besøkte Gyllene Tider arenaen, med  personer til stede. 

## Historie
Örebro SK ble den første eliteklubben  som spilte på kunstgress, da Behrn Arena fikk det underlaget samtidig med ombygningen av den nordre tribunen. Arenaen fikk i 2007 en helt ny ståplatsstribune på den vestre siden. Den gamle tretribunen har blitt erstattet av en moderne tribune som inneholder restauranter og kontorer. 

## Tribuner
* *Nordre tribune* bygd 2003. 4 250 sitteplasser under tak.
** To restauranter, en pub, flere selskapslokaler.  
* *Søndre tribune* bygd 1974. 3 000 sitteplasser under tak.
* *Vestre tribune* bygd 2007. 4 250 stående eller alternativt 1500 sittende.
* *Østre tribune* er en ståplasstribune reservert bortefansen.
Liste over barnehager i Eidsvoll kommune

**Liste over [[barnehager]] i [[Eidsvoll kommune]].** Eidsvoll kommune har 23 barnehager med plass til ca. 1350 barn. 

## Kommunale barnehager
* **Brensmork barnehage og familiebarnehage**
: 2074 Eidsvoll Verk
* **Bønsmoen barnehage**
: 2070 Råholt
* **Råholt barnehage**
: 2070 Råholt
* **Råholtbråtan barnehage**
: 2070 Råholt
* **Stenshol barnehage**
: 2092 Minnseund
* **Vilberg barnehage**
:2080 Eidsvoll

## Private barnehager
* **Andungen barnehage**
* **Ankertunet barnehage**
* **Camilla barnehage**
* **Døli Gård Familiebarnehage**
* **Hoppensprett Feiring**
* **Knausen FUS barnehage**
* **Ladderud barnehage**
* **Læringsverkstedet barnehage Bjørnsrud skog**
* **Læringsverkstedet barnehage Dal**
* **Læringsverkstedet barnehage Folkeparken**
* **Læringsverkstedet barnehage Mork**
* **Læringsverkstedet barnehage Råholt**
* **Stensby sykehus barnehage**
* **Veslebrunen Steinerbarnehage**
* **VIFO Romerike as, Dalsliene barnehage**
* **Åsleia gårdsbarnehage**

## Bedriftseide barnehager
* **Hoppensprett Feiring** – tar del i Eidsvoll kommunes kommunale barnehageopptak
* **Stensby sykehus barnehage** – tar del i Eidsvoll kommunes kommunale barnehageopptak, men ansatte ved Ahus/Stensby og Akershus fylkeskommune prioriteres

## Familiebarnehager
* **Brensmork barnehage og familiebarnehage**
* **Døli Gård Familiebarnehage**
* **Låven familiebarnehage**
* **Ovrlia private familiebarnehage**